Document ID: 32005R1721

KOMMISSIONENS FORORDNING (EF) Nr. 1721/2005
af 20. oktober 2005
om ændring af forordning (EF) nr. 312/2001 om gennemførelsesbestemmelser for indførsel af olivenolie med oprindelse i Tunesien og om fravigelse af visse bestemmelser i forordning (EF) nr. 1476/95 og (EF) nr. 1291/2000
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 2005/720/EF af 20. september 2005 om indgåelse af en protokol til Euro-Middelhavsaftalen mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union (1),
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (2), og
ud fra følgende betragtninger:
(1)
I artikel 3, stk. 1, i protokol nr. 1 til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (3) åbnes der et toldfrit toldkontingent for ubehandlet olivenolie henhørende under KN-kode 1509 10 10 og 1509 10 90, som er fuldstændigt fremstillet i Tunesien, og som transporteres direkte fra dette land til Fællesskabet.
(2)
For at tage hensyn til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union er der i artikel 3, stk. 1, i den protokol, der blev godkendt ved afgørelse 2005/720/EF, fastsat en årlig forøgelse af nævnte kontingent på 700 t fra den 1. maj 2004.
(3)
Der fastsættes i artikel 9 i protokollen, der blev godkendt ved afgørelse 2005/720/EF, en særlig metode til forhøjelse af toldkontingentet for 2004, som er baseret på en pro rata-beregning af basismængderne.
(4)
På grundlag af erfaringerne med forvaltningen af de toldkontingenter, der er underlagt en importlicensordning, er der behov for at modernisere medlemsstaternes meddelelser til Kommissionen.
(5)
Kommissionen forordning (EF) nr. 312/2001 (4) bør derfor ændres tilsvarende.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
I forordning (EF) nr. 312/2001 foretages følgende ændringer:
1)
Artikel 1, stk. 1, affattes således:
»1. Fra den 1. januar hvert år kan toldkontingentet på 56 700 t for indførsel af ubehandlet olivenolie henhørende under KN-kode 1509 10 10 og 1509 10 90 og udelukkende fremstillet i Tunesien og transporteret direkte fra dette land til EF, som er fastsat i artikel 3, stk. 1, i protokol nr. 1 til Euro-Middelhavsassocieringsaftalen mellem Det Europæiske Fællesskab og dets medlemsstater på den ene side og Den Tunesiske Republik på den anden side, indføres toldfrit. Importlicenserne udstedes inden for rammerne af det kontingent, som er fastsat for hvert år«.
2)
Som artikel 1a indsættes:
»Artikel 1a
Toldkontingentet for 2005 forhøjes med 467 t, der er beregnet på grundlag af 2004, jf. artikel 9 i protokollen til Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union.«
3)
I artikel 4, stk. 3, tilføjes følgende afsnit:
»Meddelelserne i første afsnit fremsendes elektronisk på den formular, som Kommissionen stiller til rådighed for medlemsstaterne.«
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. oktober 2005.

Labels: 3
17
18
15